

**ROJAS NOVADA DOME**

Reģistrācijas Nr. 90002644930

Zvejnieku iela 3, Roja, Rojas novads, Latvija, LV - 3264

Tālrunis: +371 63232050, fakss: +371 63232054, e - pasts: roja@roja.lv

**SAISTOŠIE NOTEIKUMI**

Rojas novadā

**Nr.9/2017**

**Apstiprināts**

ar Rojas novada domes

2017.gada 15.augusta

sēdes lēmumu Nr.155

(protokols Nr.11)

**PRECIZĒTI**

ar Rojas novada domes

2017. gada 19.septembra sēdes

Lēmumu Nr.170 (prot.Nr.12)

**Kārtība, kādā tiek izsniegta atļauja vīna, raudzēto dzērienu, starpproduktu vai pārējo alkoholisko dzērienu ražošanai Rojas novadā**

*Izdoti saskaņā ar Alkoholisko dzērienu*

*aprites likuma 8.panta otro daļu*

**I. Vispārīgie jautājumi**

1. Saistošie noteikumi (turpmāk - noteikumi) nosaka kārtību, kādā komersantam Rojas novada pašvaldībā (turpmāk - pašvaldība) tiek izsniegta atļauja vīna, raudzēto dzērienu, starpproduktu vai pārējo alkoholisko dzērienu (turpmāk - alkoholiskie dzērieni) ražošanai no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem, neizmantojot spirtu vai citu saražotos alkoholiskos dzērienus.

2. Atļauja vīna, raudzēto dzērienu, starpproduktu vai pārējo alkoholisko dzērienu ražošanai (turpmāk - Atļauja) tiek izsniegta bez maksas uz komersanta pieprasīto laiku, bet ne ilgāk kā uz trim kalendārajiem gadiem.

3. Atļauju (pielikumā) paraksta pašvaldības priekšsēdētājs, priekšsēdētāja vietnieks vai izpilddirektors.

**II. Atļaujas izsniegšanas kārtība**

4. Atļaujas saņemšanai komersants iesniedz iesniegumu Rojas novada domē (vai elektroniski e-pastā roja@roja.lv atbilstoši normatīvajiem aktiem par elektronisko dokumentu noformēšanu), kurā norāda:

4.1. komersanta nosaukumu, nodokļu maksātāja reģistrācijas numuru, juridisko adresi, kontakttālruni;

4.2. ražošanas vietu (adresi);

4.3. ražošanai paredzēto:

4.3.1. vīna, raudzēto dzērienu, starpproduktu vai pārējo alkoholisko dzērienu plānoto apjomu četru kalendāro gadu laikā no ražošanas uzsākšanas (litros), katrā no alkoholisko dzērienu veidu atsevišķi;

4.3.2. plānoto absolūtā alkohola daudzumu saražotajā vīna, raudzētos dzērienos, starpproduktos vai pārējos alkoholiskos dzērienos (litros), četru kalendāro gadu laikā no ražošanas uzsākšanas, pa alkoholisko dzērienu veidiem.

5. Noteikumu 4.punktā minētajam iesniegumam pievieno šādus dokumentus:

5.1. komersanta reģistrācijas apliecības kopiju;

5.2. ražošanas vietas īpašuma vai lietošanas tiesību apliecinoša dokumenta kopiju;

5.3. būves tehniskās inventarizācijas lietu ar telpu plānu, eksplikāciju un aprakstu, kas raksturo ražošanas vietu (ūdensapgādes, ventilācijas, kanalizācijas u.tml. nodrošināšanu).

6. Atļauja netiek izsniegta, ja:

6.1. komersants nav iesniedzis noteikumu 4. un 5.punktā minētos dokumentus;

6.2. komersants atļaujas saņemšanai sniedzis nepatiesas ziņas;

6.3. ražošanu plānots veikt vietā, kurā nav iespējams to tehniski nodrošināt;

6.4. ražošanu plānots uzsākt:

6.4.1. ēkās, kurās atrodas valsts vai pašvaldības iestādes;

6.4.2. izglītības, sporta, kultūras un ārstniecības iestāžu teritorijā;

6.4.3. daudzdzīvokļu (divdzīvokļu vai vairākdzīvokļu) mājās.

**III. Atļaujas anulēšana**

7. Izsniegtā Atļauja var tikt anulēta šādos gadījumos:

7.1. komersants Atļaujas saņemšanai sniedzis nepatiesas ziņas;

7.2. izbeigta attiecīgā ražošana Atļaujā norādītajā vietā;

7.3. alkoholisko dzērienu ražošana Atļaujā norādītajā vietā būtiski apdraud sabiedrisko kārtību, sadzīves apstākļus un citu personu tiesību aizsardzību.

8. Lēmumu par Atļaujas anulēšanu rakstveidā paziņo Atļaujas saņēmējam uz iesniegumā norādīto adresi.

Domes priekšsēdētāja  E.Kārkliņa

Pielikums  
Rojas novada domes 2017.gada 15.augusta  
saistošajiem noteikumiem Nr.9/2017

"Kārtība, kādā tiek izsniegta atļauja vīna,  
raudzēto dzērienu vai pārējo alkoholisko  
dzērienu ražošanai Rojas novadā"

PRECIZĒTI

ar Rojas novada domes

2017. gada 19.septembra sēdes

Lēmumu Nr.170 (prot.Nr.12)

**ATĻAUJA**

**Vīna, raudzēto dzērienu, starpproduktu vai**

**pārējo alkoholisko dzērienu ražošanai Rojas novadā**

Rojas novadā

\_\_\_.\_\_\_.\_\_\_\_\_\_\_\_Nr.\_\_\_\_\_\_

Komersanta nosaukums, nodokļu maksātāja reģistrācijas numurs, juridiskā adrese:

Ražošanas vieta (adrese):

**Plānotais vīna, raudzēto dzērienu, starpproduktu vai pārējo alkoholisko dzērienu ražošanas apjoms** (litros) četru kalendāro gadu laikā no ražošanas uzsākšanas, pa alkoholisko dzēienu veidiem:

Plānotais absolūtā alkohola daudzums ražotajā **vīnā, raudzētos dzērienos, starpproduktosu vai pārējos alkoholiskos dzērienuos** (litros) četru kalendāro gadu laikā no ražošanas uzsākšanas, pa alkoholisko dzēienu veidiem.

Atļaujas derīguma termiņš:

Pašvaldības izpilddirektors (personiskais paraksts) V.Uzvārds

**Rojas novada pašvaldības 2017.gada 15.augusta precizēto saistošo noteikumu Nr.9/2017 "Kārtība, kādā tiek izsniegta atļauja vīna, raudzēto dzērienu, starpproduktu vai pārējo alkoholisko dzērienu ražošanai Rojas novadā"  
paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Alkoholisko dzērienu aprites likuma 8.pants nosaka pašvaldības tiesības alkoholisko dzērienu apritē. Ja vietējā pašvaldība izdod atļauju vīna, raudzēto dzērienu, starpproduktu vai pārējo alkoholisko dzērienu ražošanai attiecīgās pašvaldības teritorijā, tā izdod saistošos noteikumus, kuros nosaka kārtību, kādā komersants ir tiesīgs saņemt minēto atļauju. Saistošie noteikumi precizēti atbilstoši Vides aizsardzības un reģionālās attīstības ministrijas 23.08.2017. rakstam Nr. 1-18/6558. |
| 2. Īss projekta satura izklāsts | Saistošie noteikumi nosaka kārtību, kādā tiek izsniegta atļauja vīna, raudzēto dzērienu, starpproduktu vai pārējo alkoholisko dzērienu ražošanai Rojas novadā. |
| 3. Informācija par plānoto projekta ietekmi uz pašvaldības budžetu | Nav attiecināms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Sabiedrības mērķgrupa, uz kuru attiecināms saistošo noteikumu tiesiskais regulējams, ir komersanti, kuri Rojas novada administratīvajā teritorijā nodarbosies ar vīna, raudzētu dzērienu, starpproduktu vai pārējo alkoholisko dzērienu ražošanu.  Saistošo noteikumu tiesiskais regulējums sniegs atbalstu komersantiem jaunu ražotņu izveidē.  Saistošo noteikumu īstenošana ietekmēs uzņēmējdarbības vidi pašvaldības teritorijā, veicinot jaunas komercdarbības veidus. |
| 5. Informācija par administratīvajām procedūrām | Institūcija un/vai amatpersona, pie kuras persona var vērsties saistošo noteikumu piemērošanā, ir Rojas novada pašvaldības policija vai Valsts policija, kas ir tiesīga kontrolēt saistošo noteikumu ievērošanu vai izpildi.  Iesniedzējs vēršas Rojas novada domē ar noformētu pieteikumu. |
| 6. Informācija par konsultācijām ar privātpersonām | Konsultācijas nav notikušas. |

Domes priekšsēdētāja  E.Kārkliņa